കുഴിയില് വീണ ഗര്ഭിണിപ്പശുവിനെ രക്ഷപ്പെടുത്തി പത്തനംതിട്ട : റബര് വേസ്റ്റ് കുഴിയില് വീണ ഗര്ഭിണിപ്പശുവിനെ രണ്ട് മണിക്കൂര് നീണ്ട പരിശ്രമത്തിനൊടുവില് അഗ്നിരക്ഷാ സേന രക്ഷപ്പെടുത്തി. വള്ളിക്കോട് ഒന്പതാം വാര്ഡില് കൊറ്റാലുംമൂട് ശ്രീദേവിയുടെ പശുവാണ് കെട്ടഴിഞ്ഞ് കുഴിയില് വീണത്. ഇന്നലെ ഉച്ചക്ക് 12.30നായിരുന്നു സംഭവം. പത്തടിയോളം താഴ്ചയിലുള്ള കുഴിയിലേക്കാണ് പശു വീണത്.പശുവിന്റെ ബഹളം കേട്ട് റബര് തോട്ടത്തിലെത്തിയ കുട്ടിയാണ് കുഴിയില് വീണുകിടക്കുന്ന പശുവിനെ കണ്ടത്. നാട്ടുകാര് രക്ഷിക്കാന് ശ്രമിച്ചിട്ടും നടക്കാതെ വന്നതിനെ തുടര്ന്നാണ് അഗ്നിരക്ഷാ സേനയെ വിവരം അറിയിച്ചത്. കുഴിയില് സ്ഥലമില്ലാത്തതിനാല് പശുവിന് അനങ്ങാന് പറ്റാത്ത സ്ഥിതിയായിരുന്നു. പിന്നിട് ജെ.സി.ബി എത്തി കുഴിയ്ക്ക് സമീപം ഇരുപതടി നീളത്തില് മണ്ണുമാറ്റി. തുടര്ന്ന് അഗ്നിരക്ഷാ സേന ഹോസുപയോഗിച്ച് പശുവിനെ പുറത്തിറക്കുകയായിരുന്നു. കുഴിയില് നിന്നും പാമ്ബിനേയും കണ്ടെത്തി. പരിക്കേറ്റ പശുവിന് ഡോക്ടര് എത്തി പരിശോധിച്ച് കുഴപ്പമില്ലെന്ന് ഉറപ്പു വരുത്തി. അഗ്നിരക്ഷാ സേന ഓഫീസര് ജോസഫ്, അസി.സ്റ്റേഷന് ഓഫീസര് സന്തോഷ് കുമാര്, ജയരാജ്, പ്രേമചന്ദ്രന്, രമേശ് കുമാര്, ശ്രീജു, വിവേക്, വിപിന് തുടങ്ങിയവരാണ് സംഘത്തിലുണ്ടായിരുന്നത്.